Gandia modernitza i agilitza els pagaments administratius de la ciutadania amb la implantació de 15 Terminals Punts de Venda (TPV)
19 maig 2021

## Gandia modernitza i agilitza els pagaments administratius de la ciutadania amb la implantació de 15 Terminals Punts de Venda (TPV)19 maig 2021Última actualització: 20 maig 2021

![](../gestion/img/0ae0b1ef577e94c5a50c66a364aefefab6765c5795f29a9c213565350e17806f.JPG)  
  

El **portaveu del govern municipal i regidor delegat de Coordinació Administrativa, José Manuel Prieto**, i el **regidor delegat d’Hisenda, Salvador Gregori**, han comparegut aquest matí en roda de premsa per a presentar els Terminals Punt de Venda (TPV) que l’Ajuntament de Gandia ha implantat a les oficines d’informació i registre municipals amb l’objectiu de modernitzar els serveis administratius i d’agilitzar els pagaments tributaris de la ciutadania de manera telemàtica amb targeta. S’han instal·lat 12 TPV’s a les oficines d’informació del Gandia i del Grau i altres 5 entre les dependències de la Universitat Popular de Gandia i l’àrea d’Esports.

Aquest sistema de pagament “_permet implantar les tecnologies de la informació i la comunicació_ (TIC) _a l’Administració, una modernització que suposa un avanç en simplificació de processos, un estalvi de temps i de costos i un avanç en la eficàcia administrativa d’aquest Ajuntament que reclamava la nostra ciutadania perquè no tingueren que acudir al banc per a fer el pagament d’un tràmit administratiu_”, ha destacat Prieto. Aquests terminals agilitzen les gestions tributàries de la ciutadania amb una targeta de crèdit o dèbit ja que el pagament “_arriba_ _a la institució de manera automàtica mitjançant el sistema de ‘Quadern 60’ a l’aplicació de gestió de cobraments_ _i la aplicació genera un justificant que s’incorpora al expedient personal del ciutadà o ciutadana per a la seua tramitació_”, ha explicat l’edil.

Amb aquesta innovació, “_l’assistència ciutadana, que s’ha intensificat als últims tres anys, es converteix en una atenció integral que permet a la ciutadania tindre tota la tramitació administrativa completada, una pota que quedava pendent i que ara s’incorpora al sistema administratiu de l’Ajuntament gràcies al treball dels departaments d’Hisenda i Informàtica_”, ha incidit el responsable de Coordinació Administrativa.

Per últim, Prieto ha aclarit que al mòdul d’autoliquidació present a la web municipal, els usuaris també poden generar la carta de pagament sense desplaçar-se perquè eixe pagament arriba a la aplicació municipal de cobraments de manera automàtica.

Per la seua part, Gregori ha recalcat la importància d’aquesta nova metodologia de pagament tributari perquè “_agilitza les gestiones amb l’Administració de persones que no tenen el mitjans corresponents per a fer-ho de manera telemàtica o d’altres que desconeixen la dinàmica digital per estar en una franja d’edat avançada_”. D’aquesta manera, poden acudir a les terminals de les oficines on hi poden generar el pagament de manera directa de la mateixa manera que poden fer-ho a la web de l’Ajuntament sense necessitat d’apropar-se al banc.

Respecte a la dinàmica del pagament mitjançant sistema TPV, l’edil d’Hisenda ha especificat que “_el codi de barres del model 460 de recaptació tributaria identifica el concepte a pagar i eixa recaptació es comptabilitza automàticament a través de fitxers bancaris. Per tant, es tracta d’una millora en la gestió administrativa econòmica, ofereix més eficiència en la utilització de recursos i, sobretot, facilita a les persones la gestió que fa el propi Ajuntament i que culminarà en eixa oficina d’atenció integrada que permetrà que la gent isca de les dependències en la majoria dels tràmits fets_”.

Els pagaments que es poden gestionar a través d’aquesta nova metodologia són les següents:

1.  Taxa Bodes;
2.  Taxa Proves selectives,
3.  Taxa Llicència Autotaxi;
4.  Taxa Documents administratius;
5.  Taxa Espectacles o Transports;
6.  Taxa Llocs, barraques, casetes de venda, espectacles o atraccions, industries al carrer i ambulants;
7.  Taxa Obertura establiments;
8.  Taxa Cementeri;
9.  ICIO (Impost sobre Construccions, Instal·lacions i Obres) ;
10.  Rases;
11.  Ocupació via pública;
12.  Taxa Retirada vehicles;
13.  Taxa Establiments municipals;
14.  Taxa Plusvàlues;
15.  Cànons;
16.  Fiança Obres;
17.  Fiances en general,
18.  Taxa instal·lacions elèctriques, i
19.  Taxa 1,5% Empreses explotadores de Serveis

[Twittear](https://twitter.com/share)